Valtionavustuksella tuetaan vain hankkeen toteuttamiseen hankekaudella käytettäviä hankehenkilöstön lisenssejä tai esimerkiksi hankekaudella pilotoinnissa tarvittavia lisenssejä rajatulle henkilöjoukolle rajatuksi ajaksi. Hakijan hallinnossa tai palvelutoiminnassa käyttämät lisenssit eivät kuulu valtionavustuksen piiriin.
Ensimmäisen valtionavustushaun päätöksen perusteella voi hakea hyväksyntää lisenssikustannuksille vain vuoden 2022 osalta. Hankekaudella 2023-2025 hakija vaihtuu hyvinvointialueeksi, joten lisenssikustannusten hyväksyntä tulee hakea uudestaan tälle ajalle.